7 wenke om uitbranding te klop(Foto: Unsplash) Stres is ŉ normale deel van die lewe, maar wanneer dit ŉ voortgesette uitdaging met geen verligting in sig nie in jou lewe word, kan dit op uitbranding dui en ŉ negatiewe impak op jou gesondheid hê. Volgens ŉ navorsing wat in 2019 gedoen is, is Suid-Afrika die tweede mees gestresde land ter wêreld – en dit was selfs voor die pandemie ons in Maart getref het. Stres sonder verligting word chroniese stres of uitbranding genoem en dit ontneem die liggaam van sy energie, versnel die verouderingsproses en maak jou meer kwesbaar vir siektes. Hier is 7 wenke teen uitbranding: Stres en angstigheid gebruik baie energie. Om met ŉ vriend of familie te praat, al is dit net oor die telefoon, of om professionele hulp te kry, kan stres verlig. Ontspanningsoefeninge soos meditasie is ook effektief vir stresverligting. Een van die grootste oorsake van uitbranding is werklading – dit sluit in professionele en gesinsverantwoordelikhede. Begin deur jou take te prioritiseer in terme van belangrikheid en voeg die minder belangrike take onder aan die lys. Vra ook vir hulp met jou werk as jy dit nodig het. Oefeninge verseker nie net dat jy beter slaap nie, maar dit bied ook jou selle meer energie om suurstof te sirkuleer. Dit veroorsaak dat jou liggaam epinefrien en norepinefrien afskei – streshormone wat in matige hoeveelhede jou meer energiek sal laat voel. Uitbranding kan jou energie steel, en terwyl jy dit kan interpreteer as te min slaap, kan die teenoorgestelde dalk waar wees. As jy uitwerk hoeveel slaap jy werklik moet inkry, sal dit die tyd wat jy in jou bed is, maar nie slaap nie, minimaliseer. Volg hierdie stappe om beter te slaap: Dit is beter om klein maaltye en peuselhappies elke paar uur te eet as drie groot maaltye per dag. Só sal jy minder moeg voel. Deur kos te eet wat laag is in suiker, sal dit jou help om nie meer in die namiddag moeg te raak nie. Eet kos soos volgraan, hoë-vesel groente en neute. Kafeïen verhoog jou wakkerheid, so jou koppie koffie kan help om jou kop skerp te hou. Maar onthou om steeds matigheid voor oë te hou met jou kaffeïen-inname, anders kan dit slaaploosheid veroorsaak – veral as jy dit na 14:00 drink. Een van die eerste simptome van dehidrasie is moegheid. Maak seker jy drink genoeg water deur die dag. Dit sal help dat jy wakker bly en jou lyf gehidreer hou vir wanneer jy oefeninge doen.